armvectores/hy_wikipedia_2023 huggingface dataset:
Պավել Օռլով (դիվանագետ)

Պավել Օռլով (ռուս.՝ Па́вел Дми́триевич Орло́в, հունվարի 24, 1904(1904-01-24) - 1989), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1939 թվականից զբաղվել է դիվանագիտական գործունեությամբ։

1939-1941 թվականներին՝ ԽՍՀՄ ներքին գործերի նախարարության Սկանդինավյան երկրների բաժնի վարիչ։
1941 թվականի ապրիլի 11-ից մինչև մայիսի 9-ը Ֆինլանդիայում եղել է ԽՍՀՄ լիազոր ներկայացուցիչ։
1941 թվականի մայիսի 9-ից մինչև հունիսի 22-ը Ֆինլանդիայում եղել է ԽՍՀՄ արտակարգ և լիազոր դեսպանորդ։
1941-1943 թվականներին՝ ԽՍՀՄ ԱԳՆ Եվրոպական առաջին բաժնի վարիչ։
1943-1944 թվականներին՝ Լոնդոնում դաշնակից կառավարություններին կից ԽՍՀՄ դեսպանատան խորհրդական։
1944 թվականին՝ ԽՍՀՄ արտաքին գործերի նախարարության կենտրոնական համակարգի աշխատակից։
1944-1945 թվականներին՝ Ֆինլանդիայում միութենական Վերահսկիչ հանձնաժողովի նախագահի քաղաքական խորհրդական։
1945 թվականի օգոստոսի 18-ից մինչև 1946 թվականի օգոստոսի 14-ը Ֆինլանդիայում եղել է ԽՍՀՄ արտակարգ և լիազոր դեսպանորդ։
1946-1948 թվականներին՝ ԽՍՀՄ արտաքին գործերի նախարարության եվրոպական երրորդ բաժնի վարիչի տեղակալ։
1948-1952 թվականներին՝ ԽՍՀՄ արտաքին գործերի նախարարության Եվրոպական հինգերորդ բաժնի վարիչի տեղակալ, իսկ հետո՝ վարիչ։
1952-1955 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1955-1957 թվականներին՝ պետական սահմանի սահմանագծման և սահմանագծման Խառը խորհրդա-իրանական հանձնաժողովում խորհրդային պատվիրակության նախագահ։
1957-1959 թվականներին՝ Գերմանիայի ֆեդերատիվ հանրապետությունում ԽՍՀՄ դեսպանատան խորհրդական-դեսպանորդ։
1959 թվականին՝ ԽՍՀՄ արտաքին գործերի նախարարության խորհրդական։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 2, с. 316-317.


== Արտաքին հղումներ ==
Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991
Իզանգրեմե

Իզանգրեմե (ֆր.՝ Yzengremer), համայնք Ֆրանսիայի Պիկարդիա մարզի Սոմ գավառում։
Բնակչությունը 2013 թվականի դրությամբ կազմում է 522 մարդ, բնակչության խտությունը` 153.53 մարդ/կմ²։ Բնակավայրը զբաղեցնում է 3.4 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս-արևմուտք, Ամյեն քաղաքից 60 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 362 աշխատունակ (15-64 տարեկան) բնակիչ, որոնցից ակտիվ էին 228-ը, իսկ ոչ ակտիվները` 134։ Ակտիվության ցուցանիշը կազմում է 63,0 %։ 228 աշխատունակ մարդկանցից աշխատել է 203 անձ (122 տղամարդ և 81 կին)։ Գործազուրկ են եղել 25 անձ (14 տղամարդ և 11 կին)։ 134 անաշխատունակներից 49-ը եղել են աշակերտներ կամ ուսանողներ, 51-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սրտի իշեմիկ հիվանդություն

Սրտի իշեմիկ հիվանդություն (ՍԻՀ, լատ.՝ morbus ischaemicus cordis), պսակային հիվանդություն, սիրտ-անոթային համակարգի տարածված հիվանդություն։ Տերմինն առաջարկել է Առողջապահության համաշխարհային կազմակերպության փորձագետների կոմիտեն (1962)։


== Հիվանդության առաջացման պատճառները ==
Սրտի իշեմիկ հիվանդության հիմքում ընկած է սրտամկանի ախտահարումը, որը սրտամկանի թթվածնապահանջի և աթերոսկլերոտիկ փոփոխությունների ենթարկված պսակային զարկերակների թթվածնամատակարարման անհամապատասխանության հետևանք է։ Հիվանդության առաջացմանը նպասում են նաև պսակային զարկերակների գործունեության նյարդահումորալ կարգավորման խանգարումները և զարկերակների սպազմը։ Կարևոր դեր են կատարում նաև ռիսկի գործոնները (զարկերակային արյան ճնշման բարձրացում, ճարպային փոխանակության խանգարում, շաքարային հիվանդություն, ծխելը, բարձր կալորիականությամբ սննդի ընդունում և նստակյաց կյանք)։


== Սրտի իշեմիկ հիվանդության ձևերը ==
Սրտի իշեմիկ հիվանդությունը լինում է հետևյալ ձևերի․ 

սրտամկանի սուր ինֆարկտ,
Սրտի իշեմիկ հիվանդության սուր և ենթասուր այլ ձևեր, սրտամկանի իշեմիա՝ մանրօջախային մեռուկացումով (այսպես կոչված՝ նախաինֆարկտային համախտանիշ),
կրծքային հեղձուկ (ստենոկարդիա),
անախտանշան Սրտի իշեմիկ հիվանդություն (հայտնաբերվում է էլեկտրասրտագրությամբ),
քրոնիկական Սրտի իշեմիկ հիվանդություն (պսակային անոթների աթերոսկլերոզ և դրանով պայմանավորված կարդիոսկլերոզ)։Ամենատարածված ձևը կրծքային հեղձուկն է։ Ըստ կլինիկական ընթացքի տարբերում են սուր Սրտի իշեմիկ հիվանդություն (օրինակ, սրտամկանի ինֆարկտ) և քրոնիկական (օրինակ, օջախային և տարածուն կարդիոսկլերոզ)։
Ըստ ընթացքի Սրտի իշեմիկ հիվանդությունը լինում է արագընթաց, որը դրսևորվում է կրկնակի և կրկնվող ինֆարկտների ձևով, և դանդաղընթաց՝ կրծքային հեղձուկի հազվադեպ նոպաներով, առիթմիայով, սրտային անբավարարության աստիճանաբար զարգացող երևույթներով։ Ախտորոշումը՝ հիվանդի հարցուփորձի (անամնեզ) տվյալներով, կլինիկական երևույթներով, գործիքային էլեկտրաֆիզիոլոգիական հետազոտության մեթոդներով (ֆիզիկական ծանրաբեռնվածություն, էխոկարդիոգրաֆիա, փորոքագրություն և այլն)։


== Բուժումը ==
Պսակային արյան շրջանառության վերականգնում կամ լավացում, աթերոսկլերոզի կանխում, սրտի ռիթմի և հաղորդականության խանգարման վերացում, արյան շրջանառության կարգավորում, առողջարանային բուժում (օրինակ, Արզնի)։ Վերոհիշյալ միջոցառումները խիստ անհատական են, հաշվի են առնվում հիվանդի աշխատանքի ու կենցաղի պայմանները և հիվանդության ընթացքի յուրահատկությունները։


== Կանխարգելումը ==
Կյանքի և աշխատանքային պայմանների նորմալացում, հանգստի ռեժիմի կարգավորում, ֆիզիկական և հոգեկան ծանրաբեռնվածության վերացում։


== Ծանոթագրություններ ==
Պեռեսաառե

Պեռեսաառե (էստ․՝ Peressaare), գյուղ Էստոնիայի Իդա-Վիրումաա նահանգի Տուդուլիննա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աֆանասովկա (գյուղ, Լիպեցկի շրջան)

Անվան այլ կիրառումների համար տե՛ս՝ ԱֆանասովկաԱֆանասովկա (ռուս.՝ Афанасовка), գյուղ Ռուսաստանի Լիպեցկի մարզի Լիպեցկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6776) Դիքս

(6776) Դիքս (անգլ.՝ Dix), աստերոիդ աստերոիդների հիմնական գոտում։ Հայտնաբերվել է 1989 թվականի ապրիլի 6-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,580431 ա. մ., առավելագույնը մոտենում է 2,1786 ա. մ. հեռավորության վրա և հեռանում 2,9823 ա. մ.։ Արեգակի շուրջ մեկ ամբողջական պտույտ է կատարում 1514,04 երկրային օրվա ընթացքում, իր ուղեծրով շարժվելով միջինում 0,237775 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6776) Դիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սալսա (պար)

Սալսա, լատինամերիկյան պար։
Սալսան հասարակական պարի հայտնի տեսակ է, որը սկիզբ է առել Նյու Յորքում՝ Լատինական Ամերիկայի, հատկապես, Պուերտո Ռիկոյի, Կուբայի և Կոլումբիայի ազդեցությամբ։ Սալսայի շարժումները սկիզբ են առել Կուբան Սոնի, Չա-չա-չայի, Մամբոյի և այլ պարերի տեսակներից, իսկ հենց պարը, սալսա երաժշտության հետ միասին, ծագել է 1970-ականների կեսերին <Նյու Յորքում։


== Ծագում ==
Սալսա անունը (խառնուրդ) 1970-ականների կեսերից սկսած նկարագրվել է որպես պար։ Այս պարի տերմինը սկսել են օգտագործել Նյու Յորքում։


== Ծանոթագրություններ ==
Պաոլո Ռոսսի

Պաոլո Ռոսսի (իտալերեն՝ Paolo Rossi, սեպտեմբերի 23, 1956(1956-09-23), Պրատո, Տոսկանա, Իտալիա - դեկտեմբերի 9, 2020(2020-12-09), Սիենա, Տոսկանա, Իտալիա), իտալացի ֆուտբոլիստ, Իտալիայի ֆուտբոլի ազգային հավաքականի հարձակվող 1978-1986 թվականներին։


== Կարիերա ==
1979 թվականին Պաոլո Ռոսսին, որ այդ ժամանակ հանդես էր գալիս «Պերուջայի» կազմում, մասնակցել է «ծախված» խաղի հետ կապված խարդախությանը, որակազրկվել 2 տարով և մի քանի ամսով բանտարկվել։ Պերուջա-Ավելլինո խաղը պետք է ավարտվեր ոչ ոքի այն պայմանով որ Ռոսսին պետք է երկու գոլ խփեր։
1981 թվականին նա տեղափոխվեց «Յուվենտուս»՝ կազմելով ոսկե եռյակ Միշել Պլատինիի և Զբիգնև Բոնեկի հետ։
Ֆուտբոլի աշխարհի առաջնություն 1982-ում նա դարձել է 6 գոլի հեղինակ, ինչի շնորհիվ ճանաչվել է 1982 թվականի աշխարհի առաջնության լավագույն ռմբարկու։ Դարձավ լավագույնը, չնայած նրա երկարատև որակազրկմանը, որը ավարտվեց առաջնությունից ընդամենը 1 ամիս առաջ։ Ճանաչվեց նաև առաջնության լավագույն ռմբարկու։ Այդ նույն տարում, ըստ France Football ֆրանսիական ամագրի, ճանաչվեց Եվրոպայի լավագույն ֆուտբոլիստ։


== Ձեռքբերումներ ==
Իտալիայի չեմպիոն - 1982, 1984
Աշխարհի չեմպիոն - 1982
ՈՒԵՖԱ Չեմպիոնների լիգայի հաղթող - 1985
ՖԻՖԱ «Ոսկե խաղակոշիկ»-ի դափնեկիր - 1982
ՖԻՖԱ «Ոսկե գնդակ»-ի դափնեկիր - 1982
Եվրոպայի լավագույն ֆուտբոլիստ - 1982
Աշխարհի լավագույն ֆուտբոլիստ - 1982
մտնում է ՖԻՖԱ 100-ի կազմի մեջ
Իտալիայի առաջնություն 1978-ի լավագույն ռմբարկու Սերիա Ա-ում (30 խաղ, 24 գոլ)
Իտալիայի առաջնություն 1977-ի լավագույն ռմբարկու Սերիա Բ-ում (36 խաղ, 21 գոլ)
Իտալիայի ազգային հավաքականի ռեկորդակիրը Աշխարհի առաջնությունում խփած գոլերի քանակով՝ 9 գոլ


== Ծանոթագրություններ ==


== Արտաքին հղումներ ==
Պաշտոնական կայք
Ռոսսիի խաղերը ազգային հավաքականի կազմում Archived 2018-06-17 at the Wayback Machine.
Հավատալ Ռոսսիին Archived 2016-03-04 at the Wayback Machine.
Սերվանտեսի ինստիտուտ

Սերվանտեսի ինստիտուտ (իսպ.՝ Instituto Cervantes), Իսպանիայի թագավորության Արտաքին գործերի նախարարության հովանու տակ 1991 թվականին ստեղծված պետական հաստատություն, որի նպատակն է իսպաներենի դասավանդումը, իսպանական և լատինաամերիկյան մշակույթի տարածումն աշխարհով մեկ։ Գլխավոր կենտրոնը գտնվում է Մադրիդում և հայտնի գրող Միգել Սերվանտեսի Ալկալա դե Էնարես հարազատ քաղաքում։ Բացի այդ Սերվանտեսի ինստիտուտը ներկայացված է բոլոր մայրցամաքներում, որտեղ գործում է 77 կենտրոն։
Ազգային լեզուների և մշակույթների տարածման նմանատիպ ինստիտուտներ ունեն նաև այլ երկրները. Ֆրանսիական ալյանս, Բրիտանական խորհուրդ, Գյոթեի ինստիտուտ։


== Կենտրոններ ==
Սերվանտեսի ինստիտուտը ներկայացված է հետևյալ երկրներում.

Centros Cervantes։
Կաղապար:EUR
 Ավստրիա (Վիեննա)
 Բելգիա (Բրյուսել)
 Բուլղարիա (Սոֆիա)
 Կիպրոս (Նիկոսիա)
 Չեխիա (Պրահա)
 Ֆրանսիա (Բորդո, Լիոն, Փարիզ, Տուլուզա)
 Գերմանիա (Բեռլին, Բրեմեն, Մայնի Ֆրանկֆուրտ, Համբուրգ, Մյունխեն)
 Հունաստան (Աթենք) The original Athens Cervantes Institute opened in 1992; in March 2010, Greek-born Queen Sofia of Spain opened its new building.
 Հունգարիա (Բուդապեշտ)
 Իռլանդիա (Դուբլին, see 53°20′31″ հս․. լ. 6°15′06″ ամ. ե.)
 Իտալիա (Միլան, Նեապոլ, Պալերմո, Հռոմ)
 Նիդերլանդներ (Utrecht)
 Լեհաստան (Վարշավա, Կրակով)
 Պորտուգալիա (Լիսաբոն)
 Ռումինիա (Բուխարեստ)
 Շվեդիա (Ստոկհոլմ)
 Մեծ Բրիտանիա (Լիդս, Լոնդոն, Մանչեսթեր)
 Ալժիր (Ալժիր, Օրան)
 Բրազիլիա (Ռիո դե Ժանեյրո, Սան Պաուլո, Բրազիլիա (քաղաք), Սալվադոր, Belo Horizonte, Պորտո Ալեգրե, Recife, Curitiba)
 Չինաստան (Beijing)
 Եգիպտոս (Կահիրե, Ալեքսանդրիա)
 Իսրայել (Թել Ավիվ)
 Ճապոնիա (Տոկիո)
 Հորդանան (Ամման)
 Լիբանան (Բեյրութ)
 Մարոկկո (Կասաբլանկա, Ֆես, Ռաբաթ, Tangier, Tétouan, Մառաքեշ)
 Ֆիլիպիններ (Մանիլա)
 Ռուսաստան (Մոսկվա)
 Սերբիա (Բելգրադ)
 Սիրիա (Դամասկոս)
 Թունիս (Թունիս)
 Թուրքիա (Ստամբուլ)
 ԱՄՆ (Ալբուկերկե, Չիկագո, Նյու Յորք, Seattle, U. of Washington)
Centros Acreditados
 Իսպանիա See http://centrosasociados.cervantes.es/CAcreditados.asp
Centros Asociados։
Կաղապար:EUR
 Իռլանդիա (Cork, see University College Cork, Department of Hispanic Studies)
Aulas Cervantes։
 Ալժիր (Աննաբա, Tlemcen)
 Ավստրալիա (Սիդնեյ)
 Բուլղարիա (Սոֆիա)
 Խորվաթիա (Զագրեբ)
 Հնդկաստան (Նյու Դելի)
 Ինդոնեզիա (Ջաքարթա)
 Մարոկկո (Նադոր)
 Մալայզիա (Կուալա Լումպուր)
 Սլովակիա (Բրատիսլավա)
 Սլովենիա (Լյուբլյանա)
 Վիետնամ (Հանոյ)


== Արտաքին հղումներ ==
DELE դիպլոմները
Hispanismo website, resources for Spanish teachers around the world
Cervantes Institute on Encyclopædia Britannica
Spanish and Empire
Journals, A review of Centro Virtual Cervantes


== Ծանոթագրություններ ==
Կովիլեկ (գետ)

Կովիլեկ, գետ Ռուսաստանում, հոսում է Կրասնոդարի երկրամասով, Ադիգեայի Հանրապետությունով։ Գետաբերանը գտնվում է Սլադկայա գետակի աջ ափից 11 կմ հեռավորության վրա։ Գետի երկարությունը կազմում է 12 կմ, ջրահավաք ավազանը՝ 44,4 կմ2։


== Ջրագրության տվյալներ ==
Ըստ Ռուսաստանի պետական ջրային գրանցամատյանի տվյալների՝ այն պատկանում է Կուբանի ավազանային շրջանին, գետի ջրատնտեսության մասը կազմում է Չամլիկ գետի թափվելու մասից մինչև իր գետաբերանը, գետի գետային ենթաավազանը բացակայում է։ Գետի գետային ավազանը՝ Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 06020000712108100003533
Կոդը ըստ հիդրոլոգիական հետազոտության (ՌԴ) - 108100353
Ավազանի կոդը - 06.02.00.007
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
Կեղև

Կեղև (լատ.՝ cortex) (բույսերի), ցողունների և արմատների ծայրամասային, կամբիումից դուրս գտնվող մաս. կազմված է տարբեր կառուցվածքով ու ծագումով հյուսվածքներից։
Ըստ ծագման տարբերում են առաջնային և երկրորդային կեղևներ։ Առաջնային կեղևը ձևավորվում է աճման կոնում, մերիսթեմայի արտաքին շերտից, առաջնային ծածկող հյուսվածքի (ցողուններում՝ Էպիդերմիսի, արմատներում՝ էպիբչեմի) և կենտրոնական գլանի միջև։ 
Ըստ բնույթի կեղևի մակերեսը լինում է՝

գոգավոր,
թեփուկավոր,
թելանման,
գորտնուկանման


== Կառուցվածք ==

Տարբերում են առաջնային և երկրորդային կեղևներ։

Առաջնային կեղևԱռաջնային կեղևը սովորաբար կազմված է պարեն քիմից և լավ զարգացած է բոլոր բույսերի արմատներում, իսկ երկշաքիլավոր և մերկասերմ բույսերում՝ նաև արմատապտուղներում ու ցողուններում։ Երկշաքիլ բույսերի ցողունում առաջնային կեղևի արտաքին մասը մեծ մասամբ կոլենքիմն է, միաշաքիլների արմատում՝ էքսոդերմը։ Առաջնային կեղևի ներքին շերտը՝ էնդոդերմը, կպած է կենտրոնական գլանին։ 

Երկրորդային կեղևըԵրկրորդային կեղևը (երկրորդային ֆլոեմա կամ լուբ) գոյանում է կամբիումից, կազմված է մաղանման խողովակներից, ուղեկցող բջիջներից, լուբային պարենքիմից, մեխանիկական թելիկներից և ծառայում է ֆոտոսինթեզից առաջացող նյութերը բույսի տերևներից դեպի տարբեր մասերը փոխադրելու համար։ Երկրորդային կեղևը 1-2 տարի գործում է որպես փոխադրող հյուսվածք, ապա խորը շերտերում խցան առաջանալու հետևանքով կեղևի բջիջները մահանում են և վերածվում կճեպի։ Վերջինս մտնում է բազմամյա ծառերի կեղևի բաղադրության մեջ և ծառայում բնափայտը քիմիական և մեխանիկական ազդեցությունից պաշտպանելու համար։ Բացարձակ չոր կեղևը հիմնականում բաղկացած է լիգնինից (27-33%), թաղանթանյութից (16-23%), 14-30% էքստրակտիվ նյութերից են։


== Քիմիական կազմ ==

Չոր կեղևի մոտավոր բաղադրությունը.

Ցելյուլոզա։ 16-23 %
Պենտոզանին։ 7-15 %
Հեքսոզան։ 6-16 %
Պոլիուրոնիդին։ 8-10 %
Լիգնին։ 27-33 %
էքստրաակտիվ նյութեր. 14-30 %


== Տնտեսական արժեք և կիրառում ==
Կենցաղում կեղևը սովորաբար անվանում են ցողունից և արմատից հեշտությամբ անջատվող արտաքին մասը։ Երիտասարդ ծառերի կեղևի մակերևույթը հարթ է, ծերացման ընթացքում նրա վրա ճեղքեր են գոյանում։ Ըստ մակերեույթի բնույթի տարբերում են ակոսավոր, թեփուկավոր, թելանման, գորտնուկանման կեղևներ։ Կեղևի գործնական արժեքը բազմազան է։ Խցանակաղնու, թավշածառի խցանաշերտից ստանում են խցան և ջերմամեկուսիչ նյութեր, կաղնու, ուռենու, եղևնու կեղևից՝ կաշվի արտադրության մեջ օգտագործվող դաբաղանյութեր, քինածառի կեղևից պատրաս տում են դեղանյութեր։ Այգեգործությունում որպես ցանքածածկ։


== Պատկերասրահ ==

		
		
		
		
		
		
		
		


== Ծանոթագրություններ ==


== Գրականություն ==
Лотова Л. И. Ботаника: Морфология и анатомия высших растений. — Изд. 4-е, доп.. — М.: Книжный дом «ЛИБРОКОМ», 2010. — 512 с. — ISBN 978-5-397-01047-4
Лотова Л.И., Нилова М.В., Рудько А.И. Словарь фитоанатомических терминов: учебное пособие. — М.: Издательство ЛКИ, 2007. — 112 с. — ISBN 978-5-382-00179-1
Աղվեսաշեն

Աղվեսաշեն, գետակ Հայկական լեռնաշխարհում, Կուրի ավազանում, նրա աջակողմյան վտակ Շամքոր գետի աջ օժանդակը։


== Ծանոթագրություններ ==
Խակուրինոխաբլ

Խակուրինոխաբլ (ռուս.՝ Хакуринохабль, ադըղե.՝ Хьэкурынэхьабл), աուլ Ռուսաստան Դաշնության Ադըղեայի Հանրապետության Շովգենովսկիի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 3948 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արյունաստեղծ համակարգի հիվանդություններ

Արյունաստեղծ համակարգի հիվանդություններ, հիվանդությունների տեսակ, որոնք կապված են արյունաստեղծ համակարգի գործունեության խաթարումների հետ։ Արյունաստեղծ համակարգի հիվանդությունները խիստ բազմազան են։ Դրանք կարելի է բաժանել 3 հիմնական խմբի սակավարյունություններ, հեմոբլաստոզներ (լեյկոզներ և որոշ այլ ձևեր) և արյունահոսական նախատրամադրվածություններ։ Նշված հիվանդությունների պատճառները կարող են լինել ինչպես ժառանգական, այնպես էլ ձեռքբերովի՝ կապված ներքին կամ արտաքին գործոնների հետ։ Այսպիսի բաժանումը պայմանական է, քանի որ արտաքին ազդակները մարդու օրգանիզմում կարող են ի հայտ բերել որոշ ժառանգական թերություններ։
Օրինակ՝ սալիցիլաթթվի (ասպիրինի) ընդունումից թրոմբոցիտների ժառանգական թերություն (կպչելիության պակասություն) ունեցող մարդկանց մոտ կարող է առաջանալ ուժեղ արյունահոսություն։ Իսկ եթե հիվանդը ասպիրին չընդունի, այդ թերությունը կարող է ի հայտ չգալ։ Որոշ դեղանյութերի (սուլֆանիլամիդներ, հակաբիոտիկներ) առանց հսկողության, անկանոն ընդունումը կարող է այնպես ճնշել ոսկրածուծի արյունաստեղծ ֆունկցիան, որ արյունաստեղծ օրգաններն ի վիճակի չլինեն լրացնել քայքայված ձևավոր տարրերի տոկոսը։ Ժառանգական թերությունների մեջ բացահայտվել են հեմոգլոբինի երկաթ պարունակող խմբի (հեմի) առաջացման, արյան մակարդելիության համակարգի խանգարումներ։ Արյունաստեղծ համակարգի որոշ հիվանդությունների պատճառներն առայսօր ամբողջությամբ պարզաբանված չեն։
Վրանգել (այլ կիրառումներ)

Վրանգել, ազնվական ընտանիքի ներկայացուցիչներ և ի պատիվ նրանցից մեկի (ծովագնաց Ֆերդինանդ Վրանգել) աշխարհագրական օբյեկտներ.

Ակտիվ հրաբուխ է Վրանգելի լեռներում (4317 մ)
Վրանգելի կղզի, կղզի Հյուսիսային սառուցյալ օվկիանոսում, Արևելա-Սիբիրական և Չուկոտի ծովերի սահմանում։


== Անձինք ==
Պյոտր Վրանգել, բարոն, Ռուսական կայսերական բանակի սպա, գեներալ-լեյտենանտ (1917), Ռուսաստանի հարավում հակաբոլշևիկյան Սպիտակ շարժման մասնակիցներից։
Մարինալեդա

Մարինալեդա (իսպ.՝ Marinaleda), բնակավայր և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Սյեռե Սյուր դե Սևիլյա շրջանի կազմում։ Զբաղեցնում է 25 կմ² մակերես։ Բնակչությունը՝ 2759 մարդ(2010)։ Պրովինցիայի վարչական կենտրոնից գտնվում է 108 կմ հեռավորության վրա։


== Ժողովրդագրություն ==


== Ծանոթագրություններ ==
Բոկին

Բոկին  (պորտ.՝ Boquim), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի արևելյան մարզում։ Մտնում է Բոկինի գավառի կազմի մեջ։ Բնակչությունը կազմում է 25 055 մարդ՝ 2006 թվականի տվյալներով։ Գրավում է 214 կմ2 տարածք։ Բնակչության խտությունը՝ 111,16 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 63.846.570,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 2.575,50 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,634 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Արա Արամյան

Արա Հայկի Արամյան մարտի 11, 1956(1956-03-11), Չարենցավան, Ախտայի շրջան, Հայկական ԽՍՀ, ԽՍՀՄ, քաղաքական գործիչ, Հայաստանի Ազգային ժողովի նախկին պատգամավոր,


== Կենսագրություն ==
Արա Արամյանը ծնվել է 1956 թվականի մարտի 11-ին Չարենցավանում։ 1978 թվականին ավարտել է Երևանի Կարլ Մարքսի անվան պոլիտեխնիկական ինստիտուտի  մեխանիկական ֆակուլտետը։ Ստացել է ճարտարագետ-մեխանիկի որակավորումը։ 1978-1985 թվականներին Չարենցավանի «Նիիխիտ» գործարանում աշխատել է ճարտարագետ-տեխնոլոգ, մեխանիկական արտադրամասի վարպետ, առաջին արտադրամասի պետ, ոչ ստանդարտ սարքավորումների արտադրամասի պետ, գլխավոր մեխանիկ, իսկ 1985-1993 թվականներին` փոխտնօրեն։ 1993 թվականին նշանակվել է «Կայծ» գործարանի տնօրեն, իսկ 1996 թվականին՝ «Կայծ» ՓԲԸ նախագահ։ 2003 թվականին Ազգային Ժողովի պատգամավոր է ընտրվել համամասնական ընտրակարգով «Օրինաց երկիր» կուսակցությունից։ 2003-2004 թվականներին եղել է Հայաստանի Հանրապետության քաղաքաշինության նախարար։ 2004-2006 թվականներին եղել է Ազգային Ժողովի նախագահի գլխավոր խորհրդական։ 2006-2012 թվականներին եղել է «Կայծ» ՓԲԸ խորհրդի նախագահ։ 2012 թվականի մայիսի 6-ին Ազգային Ժողովի պատգամավոր է ընտրվել համամասնական ընտրակարգով «Բարգավաճ Հայաստան» կուսակցությունից։


== Անձնական կյանք ==
Ամուսնացած է, ունի երկու զավակ։


== Ծանոթագրություններ ==


== Արտաքին հղումներ ==
Ակն (այլ կիրառումներ)

Ակն, կարող է վերաբերել՝

Ակն - քաղաք Արևմտյան Հայաստանում, այժմ՝ Թուրքիայի Թուրքիայի Հանրապետության կենտրոնական մասում
Ակն - գյուղ Արևմտյան Հայաստանում, Խարբերդի վիլայեթի Մալաթիայի գավառում
Ակն - գետակ Հայկական լեռնաշխարհում, Եփրատի ավազանում
(5277) Բրիսբան

(5277) Բրիսբան (անգլ.՝ Brisbane), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 22-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,304897 ա. մ., առավելագույնը մոտենում է 1,982 ա. մ. հեռավորության վրա և հեռանում 2,6278 ա. մ.։ Արեգակի շուրջ մեկ ամբողջական պտույտ է կատարում 1278,13 երկրային օրվա ընթացքում, իր ուղեծրով շարժվելով միջինում 0,281661 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5277) Բրիսբան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էորեբիլ

Էորեբիլ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Բուլղարական սփյուռք

Բուլղարական սփյուռք (բուլղար․՝ Български емигрантски общности), Բուլղարիայի Հանրապետության սահմաններից դուրս ապրող բուլղարացիների ստեղծած համայնքների ընդհանուր անվանումը։
Ըստ 2011 թվականի մարդահամարի տվյալների՝ Բուլղարիայի սահմաններից դուրս ապրում է ավելի քան 2 միլիոն բուլղարացի։ Բուլղարացիների շրջանում արտագաղթի ցուցանիշը կտրուկ աճել է 1989 թվականին՝ Կենտրոնական և Արևելյան Եվրոպայի երկրներում կոմունիստական կարգերի փլուզումից հետո։ Այս շրջանում ավելի քան մեկ միլիոն բուլղարացիներ լքել են երկիրը՝ արտագնա աշխատանքի մեկնելով։ Մեծ մասամբ նրանք փորձում էին ապաստան գտնել Ամերիկայի Միացյալ Նահանգներում՝ կանաչ քարտի միջոցով։
Բացի Միացյալ Նահանգներից, մեծ թվով բուլարացիներ հաստատվեցին նաև Հյուսիսային Ամերիկայի մյուս գերտերությունում՝ Կանադայում։ Մյուսները տարածվեցին ամբողջ Եվրոպական Միությունում։ Առաջին բուլղարական համայնքները ստեղծվեցին այնպիսի երկրներում, ինչպիսիք էին Հունաստանն ու Իսպանիան։ Արտագաղթը կանգ առավ այն բանից հետո, երբ 2007 թվականին Բուլղարիան դարձավ Եվրամիության անդամ պետություն։ Մեծ թվով բուլղարացիներ վերադարձան հայրենիք։
1990-ականներին բուլղարացիների մեծ ներհոսքը դեպի ԵՄ և Հյուսիսային Ամերիկա կապված էր մեծ մասամբ նաև կրթության հետ։ Հետագայում բուլղարական խոշոր համայնքներ ստեղծվեցին նաև Եվրոպայի այլ երկրներում՝ Գերմանիայում, Մեծ Բրիտանիայում, Ֆրանսիայում, Ավստրիայում, Բելգիայում և Կիպրոսում։ Բացի Եվրոպայից բուլղարացիները հաստատվել են նաև Ավստրալիայում, Նոր Զելանդիայում, Հարավային Ամերիկայում (հատկապես Բրազիլիայում և Արգենտինայում), Թուրքիայում, Հարավաֆրիկյան Հանրապետությունում և անգամ Արաբական Միացյալ Էմիրություններում։


== Թվաքանակ ==


== Տես նաև ==
Հունական սփյուռք
Հայկական սփյուռք


== Ծանոթագրություններ ==
Կոմինտերն (գյուղ, Յամպոլի շրջան)

Անվան այլ կիրառումների համար տե՛ս՝ ԿոմինտերնԿոմինտերն (ուկրաիներեն՝ Комінтерн), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Կոմինտերն գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6405) Կոմիյամա

(6405) Կոմիյամա (անգլ.՝ Komiyama), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 30-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,263308 ա. մ., առավելագույնը մոտենում է 1,9869 ա. մ. հեռավորության վրա և հեռանում 2,5397 ա. մ.։ Արեգակի շուրջ մեկ ամբողջական պտույտ է կատարում 1243,7 երկրային օրվա ընթացքում, իր ուղեծրով շարժվելով միջինում 0,28946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6405) Կոմիյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շամպինյոն դեղնամաշկ

Շամպինյոն դեղնամաշկ  (լատ.՝ Agaricus xanthodermus), Agaricaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Հաստ մսալի, զանգակաձև, կիսագնդաձև գլխարկը, որը կպչելիս ստանում է դեղին կամ դեղնանարնջագույն գունավորում, ունի 2-12 սմ տրամագիծ, սպիտակ է, սպիտակավուն, մոխրագույն, մերկ, հարթ, թավշյա, փայլուն։ Այն մեջտեղում տափակ է, երբեմն ճաքճքված, ծալված եզրերով և մասնակի ծածկոցի մնացորդներով, գունավորված է ավելի մուգ։ Կտրվածքում վառ դեղին գունավորմամբ պտղամիսը սպիտակ է և ունի տհաճ կարբոլաթթվի հոտ։ Սպիտակավուն, վարդագույն և մուգ շագանակագույն թիթեղները գրեթե սև են։ Գլխարկի գույնի, կենտրոնական, մերկ ոտիկը 5-10 x 1-4 սմ է, հիմքում՝ դեղնավուն, ուռուցիկ, լայն, սպիտակավուն, դեղին եզրերով օղակով։ Սպորափոշին մուգ շագանակագույն է։ Շագանակագույն, կլորավուն ձվաձև սպորները 5,5-6,5 x 3,5-5 մկմ են և հարթ։ Հումուսային սապրոտրոֆ է, իսկ պտղամարմինները թունավոր են։


== Տարածվածություն ==
Ընդհանուր արեալը ընդգրկում է Ամերիկան, Եվրոպան, Աֆրիկան, Ավստրալիան, Հարավային Կովկասը (Ադրբեջանը, Վրաստանը, Հայաստանը)։ Լայն տարածում ունի որոշ եվրոպական երկրներում։ Հայաստանում եզակի օրինակները հայտնաբերված են Արագածի ֆլորիստիկական շրջաններում, Սև լճի շրջակայք և Երևանի ֆլորիստիկական շրջակայք, Երևանի քաղաքի «Ծիծեռնակաբերդ» զբոսայգի։


== Էկոլոգիա ==
Հանդիպում է հողի վրա, ալպիական մարգագետիններում, արոտավայրերում, այգիներում, 1000-3500 մ բարձրությունների վրա, հուլիս-օգոստոս ամիսներին։


== Պահպանություն ==
Անհետացման եզրին գտնվող տեսակ է։


== Ծանոթագրություններ ==
Լիպովկա (գյուղ, Տոմաշպոլի շրջան)

Անվան այլ կիրառումների համար տե՛ս՝ ԼիպովկաԼիպովկա (ուկրաիներեն՝ Липівка), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1800 թվականին։
2001 թվականի տվյալներով Լիպովկա գյուղում բնակվում էր 1 460 մարդ։ Բնակավայրը զբաղեցնում է 3505 կմ² տարածք։ Բնակչության խտությունը կազմում էր 416,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երուսաղեմի նկարիչների տուն

Երուսաղեմի նկարիչների տուն (եբրայերեն՝ בית האמנים בירושלים‎), պատկերասրահ և ցուցասրահ Երուսաղեմում։ Այստեղ է տեղակայված եղել 1906 թվականին հիմնադրված Բեցալելի անվան արվեստի և դիզայնի ակադեմիան։  Երուսաղեմի Ռեհավիա թաղամասում գտնվող 19-րդ դարի պատմական շենքը եղել է Բորիս Շացի տունը, որն իր ընտանեկան կեցավարին կից բացել է արվեստի դպրոց և թանգարան։ Այս շենքում այժմ տեղակայված է Նկարիչների և քանդակագործների երուսաղեմյան ընկերակցությունը։


== Պատմություն ==

Շենքը կառուցվել է 1880-ական թվականներին հարուստ արաբի կողմից և դատարկ է եղել մինչև 1907 թվական, երբ այն ձեռք է բերել Հրեական ազգային հիմնադրամը Բորիս Դով Շացի համար, որը նախատեսում էր այնտեղ արվեստի դպրոց բացել։ Շենքը դարձել է երկրի առաջին հանրային թանգարանը։ Շացի հավաքածուն հենք է հանդիսացել 1965 թվականին հիմնադրված Իսրայելի թանգարանի համար։
Երուսաղեմի նկարիչների տունը կազմակերպում է իսրայելական արվեստի փոփոխվող ցուցահանդեսներ՝ ներկայացնելով ինչպես նոր, այնպես էլ կայացած արվեստագետների աշխատանքներ։ 2001 թվականից այնտեղ է անցկացվում Իսրայելի նկարչական բիենալեն։


== Տես նաև ==
Իսրայելի թանգարանների ցանկ


== Ծանոթագրություններ ==


== Արտաքին հղումներ ==
Jerusalem Artists House - Home page Archived 2012-12-18 at Archive.is
Artists' House Gallery
Կոբալտին

Կոբալտին, կոբալտային փայլ, միներալ։ Քիմ. կազմը՝ CoAsS։ Խառնուրդների ձևով պարունակում է նիկել և տելուր։ Բյուրեղագիտական համակարգը խորանարդային է։ Առաջացնում է խորանարդի, օկտաէդրի, դոդեկաէդրի տեսքով բյուրեղներ, ավելի հաճախ՝ հատիկավոր ագրեգատներ։ Գույնը՝ վարդագույն սպիտակ։ Փայլը՝ մետաղական։ Կարծրությունը՝ 5․5, խտությունը՝ 6400 կգ/մ3։ Հանդիպում է կոնտակտմետասոմատիկ հանքավայրերում, ոսկի-քվարցային երակներում, Co—Ni—Ag—Bi—U ֆորմացիայի հանքավայրերում։ Կոբալտի ստացման գլխավոր հանքային միներալներից է։


== Ծանոթագրություններ ==
Դետոնացում

Դետոնացում (ֆր.՝ détoner - պայթել, լատ.՝ detono - շառաչում եմ), պայթուցիկ նյութում էներգիայի անջատմամբ և գերձայնային արագությամբ շերտից շերտ ալիքաձև տարածվող քիմիական ռեակցիա։ Դետոնացումը սովորաբար առաջանում է մեխանիկական կամ ջերմային ուժգին ներգործումից (հարված, կայծ, պայթյուն և այլն)։ Հարվածային ալիքն ստեղծում է դետոնացման ալիքի ավանգարդային ճակատ, որը, շարժվելով մեծ արագությամբ, նյութի չափազանց նեղ շերտում առաջացնում է ճնշման և ջերմաստիճանի խիստ բարձրացում։ Ալիքի ճակատին անմիջապես հարող այդ շերտում մեծ արագությամբ ընթանում է քիմիական փոխարկում։ Քիմիական ռեակցիայից անջատված էներգետիկ դետոնացման ալիքի սխեման Ա-հարվածող ալիքի ճակատը, Բ-քիմիական ռեակցիայի գոտին, Գ-ալիքի տարածման ուղղությունը գիան հարվածային ալիքում ապահովում է բարձր ճնշումը։ Լրացնելով էներգիայի պաշարը՝ ալիքը տարածվում է առաջ (համասեռ պայթուցիկ նյութում հաստատուն արագությամբ)։ Դետոնացման տարածման արագությունը պայթուցիկ նյութը բնորոշող մեծություն է «որը պայթուցիկ, սովորաբար, պինդ և հեղուկ նյութերում ավելի մեծ է», քան գազերում։ Մեծ արագության ճնշման և ջերմաստիճանի խիստ բարձրացման պատճառով առաջանում է պայթյուն։ Եթե քիմիական ռեակցիայի տարածման արագությունը փոքր է ձայնի արագությունից, ապա տեղի է ունենում պայթուցիկ նյութի այրում։ Հաճախ հարկ է լինում դետոնացումը կանխել (ներքին այրման շարժիչներում, հրանոթի փողում և այլն)։ Վառելիքի կայունությունը դետոնացման նկատմամբ բնորոշվում է օկտանային թվով կամ նրանց տեսակայնությամբ։
Մարիամ Չիլինկիրյան-Ամբակումյան

Մարիամ Չիլինկիրյան-Ամբակումյան, գթության քույր, Եդեսիայի հերոսամարտի մասնակից։


== Կենսագրություն ==
Թեթև կաղելու պատճառով նրան կոչել են «Թի­մուր ­լենկ» մականունով։ Եղել է Եդեսիայի Կարմիր խաչի սյուներից մեկը։ Եդեսիայի հերոսամարտի ընթացքում նշանավոր է դարձել ոչ միայն որպես տիպար գթության քույր, այլև՝ մարտիկների խիզախ գործընկեր։ Երբ թուրքերի դիրքերից ճերմակ դրոշակ պարզվեց և հայտարարվեց, թե Ֆախրի փաշան երկու հոգի է ուզում բանակցություն վարելու համար, Մարիամը խիզախորեն առաջ է անցել, որին հետևել է մտերիմ ընկերուհի Ազնիվ Միրզոյանը։ Երբ նրանք հասել են թուրք փաշայի մոտ, վերջինս շատ հարգալիր վերաբերմունք ցույց տալով ասել է. «Զա­վակ­նե՜րս, ձեր քա­ջու­թյան վրա հի­ա­նում եմ։ Ցա­վում եմ, որ ստիպ­ված եմ կռվել ձեզ պես հե­րոս­նե­րի և հե­րո­սու­հի­նե­րի դեմ։ Սա­կայն այլ կերպ չենք կա­րող վար­վել պե­տու­թյա­նը անհ­նա­զանդ լի­նող­նե­րի հետ։ Խղճում եմ ձեր ժո­ղովր­դին։ Ցան­կա­նում եմ, որ վե­րա­դառ­նաք ու խո­սեք ձեր հրա­մա­նա­տա­րի հետ։ Դուք ձեր ու­նե­ցած ու­ժե­րով ավե­լին չեք կա­րող անել մի բա­նա­կի դեմ»։ Երկու հերոսուհիները փաշային պատասխանել են. «Շատ լավ եք խո­սում։ Սա­կայն մո­ռա­նում եք, որ կռի­վը մե՜նք չենք սկսել։ Մեր երի­տա­սարդ­նե­րին ու առաջ­նոր­դին տա­րաք սպա­նե­ցիք։ Ձայն չհա­նե­ցինք։ Ինչ որ պա­հան­ջե­ցիք` տվեցինք։ Այլևս ի՞նչ եք ուզում մեզանից։ Ձեր կատարած անգթությունների փոխարեն, գերի ընկած թուրք զինվորներին պահում ենք առանց վնաս հասցնելու։ Դադարեցրե՜ք հարձակումները և մենք դարձյալ հավատարիմ հպատակներն ենք կառավարության»։
Թուրք փաշան չի ընդունել նրանց առաջարկը, սակայն հայ հերուսուհիների անվեհեր ու կորովի կեցվածքը խորապես տպավորել է նրան։ Ամբողջ հերոսամարտի ընթացքում Մարիամը կռվել է մարտիկներին հավասար, խնամել վիրավորներին, մխիթարել հուսահատներին։ Հերոսամարտից հետո ժողովրդի բեկորներին առաջնորդել է դեպի ապահով
թաքստոցներ կամ պատսպարել օտար հաստատություններում։ Շատերի պես Մարիամը ևս ձերբակալվել է ու դատապարտվել 101 տարվա բանտարկության։
1918 թվականին՝ Առաջին համաշխարհային պատերազմի ավարտից հետո ազատվել է բանտից։ Այնուհետև տեղափոխվել է ԱՄՆ և հետագայում ամուսնացել Ամբակումյանի հետ։


== Գրականություն ==
Սահակեան Արամ, Դիւցազնական Ուրֆան եւ իր հայորդիները, Պէյրութ, 1955։
Զէյթլեան Սոնա, Հայ կնոջ դերը հայ յեղափոխական շարժման մէջ, Անթիլիաս, 1968։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ձյուդոյի միջազգային ֆեդերացիա

Ձյուդոյի միջազգային ֆեդերացիա (անգլ.՝ International Judo Federation, IJF) կազմավորվել է 1951 թվականի հուլիսին։
Ի սկզբանե, IJF-ն ընդգրկում էր Եվրոպայի և Արգենտինայի ձյուդոյի ազգային ֆեդերացիաները։ Հաջորդ տասը տարիների ընթացքում չորս մայրցամաքների ազգային կազմակերպությունները միացան Ձյուդոյի միջազգային ֆեդերացիային։
IJF-ի կենտրոնական գրասենյակը գտնվում է Հունգարիայի մայրաքաղաք Բուդապեշտում։
IJF-ն սահմանում է ձյուդոյի մրցումների կանոնները և անցկացնում է մայրցամաքային և աշխարհի առաջնություններ։
2010 թվականի հունիսի դրությամբ IJF-ում կա ձյուդոյի 198 ազգային ֆեդերացիա։


== Ձյուդոյի միջազգային ֆեդերացիայի նախագահներ ==
Ալդո Տորտի (իտալերեն՝ Aldo Torti), Իտալիա, 1951 
Ռիսեյ Կանո (ճապ.՝ 嘉納 履正), Ճապոնիա, 1952-1965 
Չարլզ Պալմեր (անգլ.՝ Charles Palmer), Մեծ Բրիտանիա, 1965-1979, 
Սիգեյոսի Մացումաե (ճապ.՝ 松前 重義), Ճապոնիա, 1979-1987 
Սարկիս Կալոգլիան (իսպ.՝ Sarkis Kaloghlian), Արգենտինա, 1987-1989 
Լարվի Հարգրեյվ (անգլ.՝ Lawrie Hargrave), Նոր Զելանդիա, 1989-1991 
Լուիս Բագենա (իսպ.՝ Luis Baguena), Իսպանիա, 1991-1995 
Չոն Սոն Պակ (կորեերեն՝ 朴容晟/박용성), Կորեա, 1995-2007 
Մարիուս Վիզեր (Marius Vizer), Ռումինիա, 2007 թվականից 


== Ծանոթագրություններ ==


== Արտաքին հղումներ ==
Պաշտոնական կայք IJF (անգլ.)
Սիրուց չես փախչի

Սիրուց չես փախչի (թուրքերեն՝ Aşktan Kaçılmaz), թուրքական հեռուստասերիալ, որը ցուցադրվել է թուրքական Star TV հեռուստաընկերության եթերում։ Հեռուստասերիալի առաջին սերիան ցուցադրվել է 2014 թվականի սեպտեմբերի 14-ին, իսկ վերջին սերիան նույն տարվա նոյեմբերի 19-ին։ Գլխավոր դերերում հանդես են գալիս Բերք Օքթայը, Փելին Աքիլը, Ջերեն Հինդիստանը, Ադնան Քոչը, Ումութը Քարադաղը և ուրիշներ։ Հեռուստասերիալի ռեժիսորը Մեթին Բալեքօղլուն է, իսկ պրոդյուսերը՝ Թյուրքեր Ինանօղլուն։


== Սցենար ==
Հեռուստասերիալը պատմում է Յասեմին անունով աղջկա մասին։ Նա աշխատում է որպես դատախազ։ Նրա փեսացուի անունը Ալի է, ով աշխատում է ոստիկանության թմրանյութերի դեմ պայքարի բաժնում։ Երիտասարդ զույգը որոշում է ամուսնանալ, սակայն նշանադրության օրը աղջիկը իմանում է դավաճանության մասին։ Հուսալքված Յասեմինը որոշում է Ստամբուլից տեղափոխվել Մարդին՝ նոր կյանք սկսելու համար։ Ալին չի կարողանում նրան կանգնեցնել։ Ինքնաթիռում նա ծանոթանում է Բերզանի հետ, ով վերադառնում էր հայրենի քաղաք։ Այսպիսով ձևավորվում է սիրային եռանկյունի։ Կա նաև մեկ այլ աղջիկ՝ Նազլըն։ Նա նույնպես սիրում է Բերզանին։ Իրադարձությունները գնալով ավելի են խճճվում։


== Ծանոթագրություններ ==
(154) Բերտա

(154) Բերտա (անգլ.՝ Bertha), աստերոիդ աստերոիդների գոտու արտաքին մասում։ Հայտնաբերվել է 1875 թվականի նոյեմբերի 4-ին Պրոսպեր Անրիի կողմից Փարիզում։
Միջին հեռավորությունը Արեգակից կազմում է 3,201876 ա. մ., առավելագույնը մոտենում է 2,9535 ա. մ. հեռավորության վրա և հեռանում 3,4502 ա. մ.։ Արեգակի շուրջ մեկ ամբողջական պտույտ է կատարում 2092,69 երկրային օրվա ընթացքում, իր ուղեծրով շարժվելով միջինում 0,172027 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(154) Բերտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալիումական պարարտանյութեր

Կալիումական պարարտանյութեր բույսերի կալիումական սննդառության համար օգտագործվող հանքային նյութեր։ Սովորաբար աղաթթու, ծծմբական թթու և ածխաթթու՝ ջուր լուծելի աղերն են։
Կալիումական պարարտանյութերի հիմնական աղբյուրը կալիումի աղերի բնական հանքաշերտերն են (կույտերը)։ Արդյունաբերությունը թողարկում է կալիումի քլորիդ, կալիումի բորակ, կալիումի սուլֆատ և այլն։ Կալիումական պարարտանյութերը ստորաբաժանվում են 2 հիմնական խմբի՝ հում կամ անմշակ կալիումի աղեր, որոնք ստացվում են բնական կալիումի աղերի մեխանիկական վերամշակմամբ (տեսակավորում, մանրացում, աղում), դրանցից են՝ սիլվինիտ, կաինիտը, կառնալիտը։ Մյուսը խտացրած կամ վերամշակված կալիումական պարարտանյութեր են՝ կալիումի քլորիդը, կալիումի սուլֆատը, 30 և 40%-անոց կալիումի աղերը (մանր աղացած բնական կաինիտի կամ սիլվինիտի և կալիումի քլորիդի խառնուրդը), ինչպես նաև պոտաշը, մոխիր և այլն։ Կալիումական պարարտանյութերը կիրառվում են առանձին ֆոսֆորական կամ՝ ազոտական և ֆոսֆորական պարարտանյութերի հետ։ կալիում դրականորեն է ազդում բերքի որակի վրա. արմատապտուղներում ավելանում է շաքարի պարունակությունը, կարտոֆիլի պալարներում՝ օսլան, թելատու կուլտուրաների մոտ՝ թելի ելը և որակը, կերաբույսերում՝ պրոտեինի պարունակությունը և այլն։ Կալիումական պարարտանյութերը բարձրացնում են բույսերի դիմադրողականությունը որոշ սնկային հիվանդությունների նկատմամբ, աշնանացան հացահատիկների, ընդավոր խոտաբույսերի, բազմամյա տնկարկների ցրտադիմացկունությունը և երաշտադիմացկունությունը։ Կալիումական պարարտանյութերի չափաքանակը կախված է հողային պայմաններից, պարարտացվող մշակաբույսերի ֆիզիոլոգիական և այլ առանձնահատկություններից։
Always Remember Us This Way

«Always Remember Us This Way» , ամերիկացի երգչուհի Լեդի Գագայի երգը, որ թողարկվել է 2018 թվականի նոյեմբերի 21-ին «Աստղ է ծնվել» ֆիլմի սաունդթրեքում։ Երգը ներկայացվել է «Գրեմմի-2020» մրցանակի Տարվա լավագույն երգ անվանակարգում։


== Պատմություն ==
«Always Remember Us This Way» երգը գրել են Լեդի Գագան, Natalie Hemby, Հիլարի Լինդսին և Լորի Մաքքեննան, իսկ որպես պրոդյուսեր հանդես են եկել Dave Cobb-ն և Լեդի Գագան։ Այն նկարագրվում է որպես դաշնամուրային քանթրի բալլադ։


== Քննադատների արձագանքներ ==
Երգն ընդհանուր առմամբ դրական է գնահատվել երաժշտական քննադատների ու գրախոսողների կողմից, ինչպիսիք են՝ The New York Times («Էլթոն Ջոնի ոգով»), Rolling Stone («պայթուցիչ»), The Washington Post, Chicago Sun-Times, The Plain Dealer։


== Կամերցիոն հաջողություն ==
Սաունդթրեքի թողարկումից հետո «Always Remember Us This Way» երգը կատարել է նորամուտը Digital Songs (ԱՄՆ) հիթ-շքերթում՝ զբաղեցնելով երկրորդ հորիզոնականը, իսկ Billboard Hot 100 գլխավոր հիթ-շքերթում՝ 41-րդ հորիզոնականում։ Hot-100 հիթ-շքերթում երգը մնացել է ընդհանուր առմամբ ինը շաբաթ։ Մինչ 2019 թվականի փետրվար ԱՄՆ-ում վաճառվել է 248 հազար օրինակ և հավաքվել 71 մլն սթրիմինգ։ Երգը Կանադայում նորամուտը կատարել է 32-րդ հորիզոնականում (Canadian Hot 100) և երկրորդ հորիզոնականում Digital Songs թվային հիթ-շքերթում։ Ավստրալիայում երգը ARIA Singles Chart նորամուտը կատարել է 18-րդ հորիզոնականում՝ մեկ շաբաթ անց հասնելով 12-րդ հորիզոնականին։ Australian Recording Industry Association (ARIA) սինգլը հավաստագրել է պլատինե կարգավիճակով Ավստրալիայում ավելի քան 70,000 միավոր տպաքանակի համար։ Նոր Զելանդիայում երգը նորամուտը կատարել է 39-րդ հորիզոնականում, իսկ ավելի ուշ հասել է 14-րդ հորիզոնականին։ Recorded Music NZ (RMNZ) սինգլը հավաստագրել է պլատինե կարգավիճակով Նոր Զելանդիայում ավելի քան 30,000 միավոր տպաքանակի համար։


== Մրցանակներ և անվանակարգեր ==


== Ձայնագրության մասնակիցներ ==
Ըստ A Star Is Born ալբոմի տվյալների


=== Անձնակազմ ===
Լեդի Գագա – հեղինակ, պրոդյուսեր, վոկալ
Natalie Hemby – հեղինակ
Հիլարի Լինդսի – հեղինակ


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Lady Gaga – "Always Remember Us This Way" (audio) ՅուԹյուբում
Lady Gaga – "Always Remember Us This Way" (music video) ՅուԹյուբում
Շթրասլախ Դինգհարթինգ

Շթրասլախ Դինգհարթինգ (գերմ.՝ Straßlach-Dingharting), համայնք Գերմանիայում՝ Բավարիա հողում։ Ենթարկվում է Վերին Բավարիա շրջանին։ Գտնվում է Մյունխենի շրջանում։ Բնակչությունը կազմում է 2963 մարդ (դեկտեմբերի 31, 2010) : Զբաղեցնում է 28,34 կմ² մակերես։ Պաշտոնական կոդ՝  09 1 84 144:


== Ծանոթագրություններ ==


== Արտաքին հղումներ ==
Պաշտոնական կայք
Լոնժյումոյի կուսակցական դպրոց

Լոնժյումոյի կուսակցական դպրոց, բանվոր դասակարգից կուսակցական կադրեր պատրաստելու առաջին ուսումնական ագիտացիոն հաստատությունը։ Ստեղծել են բոլշևիկները՝ պարագլուխ Վլադիմիր Լենինի ղեկավարությամբ, Փարիզի մերձակա Լոնժյումո վայրում, 1911-թվականի մայիսին։ Դպրոցի գաղափարական ղեկավարը և առաջատար դասախոսն էր համարվում հենց Լենինը։ Դասախոսել են նաև Ի. Արմանդը, Ա. Լունաչարսկին և ուրիշներ։ 
Դպրոցում ուսումնասիրվում էր սոցիալիզմի տեսությունը և պրակտիկան Ռուսաստանում, քաղաքատնտեսություն, դիալեկտիկական մատերիալիզմ, ՌՍԴԲԿ պատմություն, բանվորական շարժման պատմություն, ռուս գրականության պատմություն, այլ առարկաներ։ 
Ունկնդիրների թվում են եղել Գեորգի Օրջոնիկիձեն, Յակով Զևինը, Ս.Շվարցը։ Պարապմունքներն ավարտվելուց (1911-թվականիի օգոստոսի 30) հետո ունկնդիրները մեկնել են Ռուսաստան՝ ընդհատակյա բոլշևիկյան գործունեության։
Պարֆիլի (գյուղ, Լեբեդինի շրջան)

Պարֆիլի (ուկրաիներեն՝ Парфили), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Պարֆիլի գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տերազինի

Տերազինի  (իտալերեն՝ Terrasini) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 11129 մարդ, բնակչության խտությունը կազմում է 572 մարդ/կմ²։ Զբաղեցնում է 19 կմ² մակերես տարածք։ Փոստային ինդեքսն է՝ 90049։ Հեռախոսային կոդը՝ +39 091։


== Աշխարհագրություն ==
Բնակչության աճ։


== Կոմունային վարչակազմ ==
Հեռախոսահամար՝ 091 8619011
Էլեկտրոնային հասցե՝ info@comune.terrasini.pa.it
Գլխավոր կայք՝ http://www.comune.terrasini.pa.it/


== Արտաքին հղումներ ==
Բնակավայրի պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Virgin Killer

Virgin Killer, Scorpions ռոք խմբի 4-րդ ալբոմն է։ «Virgin Killer» ալբոմը լույս է տեսել 1976 թվականին։ Այս ալբոմում կա 9 երգ։ Բոլոր երգերը կատարել է Քլաուս Մայնը, բացառությամբ երկուսի`«Hell Cat» և «Polar Nights», որոնք կատարվել են խմբի սոլո կիթառահար Ուլրիխ Ռոթի կողմից։ «Hell Cat»-ն այս ալբոմի ամենահայտնի երգն է՝։ Կան նաև այլ երգեր, որոնք նույնպես հայտնություն են ձեռք բերել, դրանք են՝ «Crying Days» և «Yellow Raven» երգերը։


== Կոմպոզիցիաների ցանկ ==


== Տես նաև ==
Քլաուս Մայն


== Արտաքին հղումներ ==
Scorpions Record Virgin Killer Archived 2012-06-20 at the Wayback Machine.
Virgin Killer
Ջուլիան Մառլի

Ջուլիան Ռիկարդո Մառլի (անգլ.՝ Julian Ricardo Marley, հունիսի 4, 1975(1975-06-04), Լոնդոն, Միացյալ Թագավորություն), անգլա-ճամայկացի ռեգգի երգիչ, երաժիշտ, երգահան, պրոդյուսեր։
Բոբ Մառլիի և բարբադոսցի Լյուսի Փաունդերի որդին։ Ռաստաֆարական շարժման անդամներից։


== Սկավառակագրություն ==
Lion in the Morning (1996)
A Time & Place (2003)
Awake (2009)


== Ծանոթագրություններ ==


== Արտաքին հղումներ ==
Ֆանկայք Archived 2008-12-16 at the Wayback Machine.
Ջուլիան Մառլիի նկարներ Archived 2011-07-16 at the Wayback Machine.
GYI: Julian Archived 2009-04-15 at the Wayback Machine.
Հարցազրույց Ջուլիան Մառլիի հետ
Հոդված Ջուլիան Մառլլի մասին
Արջուկը ճանապարհին

«Արջուկը ճանապարհին» (ռուս.՝ «Медвежонок на дороге»), խորհրդային մուլտֆիլմ՝ ստեղծված Ռասա Ստրաուտմանեի կողմից «Սոյուզմուլտֆիլմ» ստուդիայում 1965 թվականին։


== Սյուժե ==
Գալիս է փոքրիկ արջուկներին կերակրելու ժամանակը, սակայն պարզվում է, որ մեղրը հատել է։ Նրանց մայրը զանգահարում է բարեկամին և խնդրում, որ նա մեղր բերի երեխաների համար, բայց նա հիվանդության պատճառով այդ գործը հանձնարարում է իր որդուն, որը շատ բարի սիրտ ուներ։ Եվ արջուկը ճանապարհ է ընկնում մեղրի մի մեծ տակառիկ ձեռքին։ Նա շատ հաճախ հանդիպում է կենդանիների, որոնք մեքենայով անցնում իր կողքով, բայց ոչ ոք չի կանգնում նրան օգնելու։ Միայն հեծանիվով գնացող ոզնին է արջուկին առաջարկում իր օգնությունը, և նրանք տակառիկը հազիվ հասցնում են տեղ։ Արջուկը հետո հասկանում է, որ կենդանիները դառնում են ճիշտ այնպիսին, ինչպես որոշ մարդիկ են, որոնք նույնիսկ չեն կարող օգնել միմյանց իրենց հպարտության պատճառով։


== Ստեղծողներ ==


== Վերաթողարկում ==
Մուլտֆիլմը բազմիցս թողարկվել է VHS և DVD կրիչներով մուլտֆիլմերի հավաքածուներում․

Լավագույն խորհրդային մուլտֆիլմեր, Studio PRO Video, 1990-ական թվականներ, VHS
«Սոյուզմուլտֆիլմ» հավաքածու № ?, Союз Видео, 1990-ական թվականների կեսերի թողարկում,
«Քեռի Ստյոպան՝ միլիցիոներ», «Սոյուզմուլտֆիլմ», սկավառակում ընդգրկված մուլտֆիլմեր՝«Քեռի Ստյոպան` միլիցիոներ» (ռուս.՝ «Дядя Стёпа — милиционер», 1964), «Վտանգավոր չարաճճիություն» (ռուս.՝ «Опасная шалость», 1954), «Հետքեր ասֆալտի վրա» (ռուս.՝ «Следы на асфальте», 1964), «Следопыт» (1963), «Արջուկը ճանապարհին» (1965), «Կարելին ու Չի կարելին (ռուս.՝ «Можно и нельзя», 1964), Խիզախ տեսուչ Մամոչկինը» (ռուս.՝ «Бравый инспектор Мамочкин», 1977), «Ճանապարհային հեքիաթ» (ռուս.՝ «Дорожная сказка», 1981),

«Ոզնի գումարած կրիա» (ռուս.՝ «Ёжик плюс черепаха»), «Սոյուզմուլտֆիլմ», սկավառակում ընդգրկված մուլտֆիլմեր՝«Ոզնի գումարած կրիա» (ռուս.՝ «Ёжик плюс черепаха», 1981), «Կռվարար արջուկը» (ռուս.՝ «Мишка-задира», 1955), «Արջուկը ճանապարհին» (1965), «Жу-жу-жу» (1966), «Կապիկը Սարուգասիմա կղզուց» (ռուս.՝ «Обезьяна с острова Саругасима», 1970), «Կանաչ ծղրիդ» (ռուս.՝ «Зелёный кузнечик», 1972), «Մկնիկն ու կարմիր արևը» (ռուս.՝ «Мышонок и красное солнышко», 1986)։


== Ծանոթագրություններ ==


== Արտաքին հղումներ ==
«Արջուկը ճանապարհին» մուլտֆիլմը YouTube-ում
Ղազարահողի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետություն Մարտակերտի շրջանի Ղազարահող գյուղի պատմության և մշակույթի հուշարձանների ցանկը։ Ցանկում ներառված է ընդամենը 1 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Օուշենի տասներեք ընկերները

Օուշենի տասներեք ընկերները (անգլ.՝ Ocean's Thirteen), ռեժիսոր Սթիվեն Սոդերբերգի ամերիկյան քրեական կատակերգություն` թողարկված 2007 թվականին։ «Օուշենի տասնմեկ ընկերները» և «Օուշենի տասներկու ընկերները» ֆիլմերի շարունակությունը։


== Սյուժե ==
Դեննի Օուշենը (Ջորջ Քլունի) վերամիավորում է իր խումբը` այս անգամ վրեժխնդրության համար։ Ուիլլի Բենքը (Ալ Պաչինո), ով Լաս-Վեգասի ամենամեծ խաղատներից մեկի տերն էր, խաբեց իր ընկեր Ռուբենին (Էլլիոթ Գուլդ), նրան թողնելով կոլապսային վիճակում։ Որպես վրեժխնդրություն, Օուշենը և նրա ընկերները պատրաստվում են կողոպտել «Բանկը»` Բենքի նոր կազինոն։ Դրա համար պահանջվում էր, որ երեկոյան խաղատունը կորցներ իր ամբողջ կարողությունը։ Բենքի նոր խաղատան համար այն ահռելի մեծ գումար էր, որը կազմում է կես միլիարդ դոլլար։ Անհրաժեշտ էր անել մի շատ նենգություններ խաղատան ավտոմատների հետ։ Սակայն շուտով պարզվում է, որ նրանց միջոցները բավարար չեն պլանը իրագործելու համար։ Նրանք ստիպված են լինում կապվել իրենց հին թշնամու` Թերրի Բենեդիկտի (Էնդի Գարսիա) հետ։


== Դերակատարներ ==
Ֆիլմը կրկնօրինակվել է «Մոսֆիլմ-մասթեր»


== Ծանոթագրություններ ==
Գազ խզմզաբաժակ

Գազ խզմզաբաժակ (լատ.՝ Astragalus grammocalyx), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Խիտ ցցված պարզ մազիկներով ծածկված, բազմամյա, անցողուն, կանաչամոխրագույն, ստորգետնյա ընձյուղներով բույս է։ Տերևիկները ձվաձև-էլիպսաձև են, 10-16-ական զույգ։ Ծաղկաբույլը խիտ է, պտղի ժամանակ չերկարացող։ Բաժակը խողովակաձև է, ավելի ուշ՝ ձվաձև փքված, խավոտ։ Պսակը մանուշակագույն է։


== Տարածվածություն ==
Հայաստանում հանդիպում է միայն Գեղամի ֆլորիստիկական շրջանում (Զառ և Քյանքան գյուղերի միջև, «Խոսրովի անտառ» պետական արգելոց)։ Աճում է նաև Նախիջևանում և Հյուսիսային Իրանում։


== Էկոլոգիա ==
Աճում է ենթալպյան գոտում՝ ծովի մակարդակից մոտ 2500 մ բարձրության վրա, չոր լանջերին քարաթափվածքների վրա, մարգագետնատափաստանում, գիհու նոսրանտառում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է։ Արեալը խիստ մասնատված է։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պոպուլյացիայի մեծ մասը պահպանվում է «Խոսրովի անտառ» պետական արգելոցի տարածքում։


== Ծանոթագրություններ ==